Na Ukrajine vypukol nový škandál, ktorý živo komentujú všetky média. Hakeri odcudzili údaje zo sieti ukrajinskej Štátnej služby pre veci veteránov vojny a účastníkov tzv. ATO. Veľké prekvapenie: odborníci neobviňujú ruských, ale poľských hakerov...
Foto: Screenshot Antikor.ua
Ukrajinské média informujú, že boli odcudzené údaje o desiatkach tisíc ukrajinských vojakov a dobrovoľníkov - účastníkov takzvanej ATO /Protiteroristickej operácie – presnejšie, občianskej vojny na Donbase/. Ako prvý to v priamom prenose ukrajinskej televíznej stanice 112 Ukrajina uviedol riaditeľ Departmentu komunikácií Národnej polície Jaroslav Trakalo. Povedal niečo, čo hneď vzbudilo pozornosť všetkých médií, ale aj verejnosti: vyhlásil, že táto epizóda môže vážne poškodiť ukrajinsko-poľské vzťahy...
Prečo by sa mali zhoršiť vzťahy práve s Poľskom? Jaroslav Trakalo z nabúrania ukrajinskej sieti prekvapivo neobvinil ruských hakerov, čo sa pomaly stalo už tradíciou, ale poľských "kolegov"... Prezradil, že hakeri nabúrali sieť a nedostali sa iba k jednému počítaču, ale prenikli do celej sieti. Spresnil, že hakeri odcudzili približne 80 MB archívnych údajov s podrobnými informáciami o účastníkoch takzvanej Protiteroristickej operácie na Donbase.
"V tomto prípade je to priamy pokus zhoršiť naše vzťahy s Poľskom. Informácia najprv bola zverejnená v mene poľských hakerov, ktorí sa nabúrali do našich sieti pod "zastrešením" skupiny BellingCat. Neskôr však poľskí hakeri, ako aj skupina BellingCat odmietli svoju účasť na tomto čine," vysvetlil Trakalo.
Podčiarkol, že sa začalo vyšetrovanie. Ukrajinské média medzitým dosť prekvapivo nevidia za týmito udalosťami "tradičnú ruskú stopu", ale predsa sa domnievajú, že túto akciu uskutočnili poľskí hakeri. Podobný názor majú aj viacerí ukrajinskí odborníci. Poukazujú na to, že sa v ostatnom čase ukrajinsko-poľské vzťahy zhoršili a v Poľsku je dosť veľká skupina ľudí, ktorí tie vzťahy chcú dotiahnuť do bodu mrazu a robia všetko, aby poškodili Ukrajinu. Preto viacerí ukrajinské média a experti sú presvedčení, že v tomto prípade neúradovali ruskí, ale poľskí hakeri.
Video si môžete pozrieť tu: